b'\n_START_ARTICLE_\nVanoccio Biringuccio\n_START_PARAGRAPH_\nVannoccio Biringuccio, joskus kirjoitettu my\xc3\xb6s muodossa Vannocio Biringuccio, (1480\xe2\x80\x93noin 1539) oli italialainen metallurgi ja merkitt\xc3\xa4v\xc3\xa4  iatrokemisti_NEWLINE_. H\xc3\xa4net tunnetaan parhaiten h\xc3\xa4nen metallien valmistusta ja k\xc3\xa4ytt\xc3\xb6\xc3\xa4 k\xc3\xa4sittelev\xc3\xa4st\xc3\xa4 vuonna 1540 julkaistusta kirjasta, De la pirotechnia. Biringucciota pidet\xc3\xa4\xc3\xa4n yhten\xc3\xa4 valimotekniikan is\xc3\xa4n\xc3\xa4, koska De la pirotechnia on ensimm\xc3\xa4inen painettu kirja todellisesta valimok\xc3\xa4yt\xc3\xa4nn\xc3\xb6st\xc3\xa4. Se sis\xc3\xa4lt\xc3\xa4\xc3\xa4 my\xc3\xb6s yksityiskohtia kaivostoiminnasta, malmien erottelusta ja useiden eri metallien erottamisesta, metalliseoksista kuten messinki ja yhdisteist\xc3\xa4, joita k\xc3\xa4ytettiin valimoissa sek\xc3\xa4 r\xc3\xa4j\xc3\xa4hteist\xc3\xa4. Kirja julkaistiin 14 vuotta aikaisemmin kuin Georgius Agricolan De re metallica. Urallaan h\xc3\xa4n oli vastuussa rautakaivoksista l\xc3\xa4hell\xc3\xa4 Sienaa ja my\xc3\xb6s sen kolikoista ja rahavarastoista. H\xc3\xa4n vastasi Venetsian tykkivalimoista ja my\xc3\xb6hemmin Firenzess\xc3\xa4.\n_START_SECTION_\nDe la pirotechnia\n_START_PARAGRAPH_\nKirja on vanhimpia s\xc3\xa4ilyneit\xc3\xa4 renessanssiaikaisia teknisi\xc3\xa4 k\xc3\xa4sikirjoituksia ja on siten arvokas kirjallinen tietol\xc3\xa4hde tuon ajan teknisist\xc3\xa4 k\xc3\xa4yt\xc3\xa4nn\xc3\xb6ist\xc3\xa4. Kirja julkaistiin vuonna 1540 Venetsiassa ja siit\xc3\xa4 on sen j\xc3\xa4lkeen tehty lukuisia uusinta painoksia. Kirja jakautuu kymmeneen opukseen, ja ne k\xc3\xa4sittelev\xc3\xa4t mineraaleja, puolimetalleja ja ep\xc3\xa4metallejasia aineita kuten (rikki) ja n\xc3\xa4iden mineraaleja, analysointia, sulatusta, kullan erottamista hopeasta, valamista (erityisesti tykkien ja kellojen) ja alkemiaaa. Kirjassa kuvataan tarkasti, kuinka valut tehd\xc3\xa4\xc3\xa4n ja samalla v\xc3\xa4ltet\xc3\xa4\xc3\xa4n valuviat sek\xc3\xa4 kuinka muotit tehd\xc3\xa4\xc3\xa4n lopputuotteen mukaisiksi.\n_START_SECTION_\nEl\xc3\xa4m\xc3\xa4kerta\n_START_PARAGRAPH_\nBiringuccio syntyi Sienassa. H\xc3\xa4nen is\xc3\xa4ns\xc3\xa4 Paolo Biringuccio oli todenn\xc3\xa4k\xc3\xb6isesti arkkitehti j\xc3\xa4 h\xc3\xa4nen \xc3\xa4itins\xc3\xa4 oli Lucrezia di Bartolommeo Biringuccio. Vannoccio kastettiin 20. lokakuuta 1480._NEWLINE_Vannoccio Biringuccio oli voimakkaan Petrucci-suvun p\xc3\xa4\xc3\xa4miehen Pandolfo Petruccin seuralainen. Pandolfo palkkasi h\xc3\xa4net metallurgiksi. Pandolfon kuuoltua Biringuccio s\xc3\xa4ilytti siteet sukuun, pondolfon poika Borghese Petrucci piti h\xc3\xa4net palkoillaan. Kuitenkin vuoden 1515 kansannousu pakotti Borghesen pakenemaan Sienasta ottaen Biringuccion mukaansa. Biringuccio matkusteli Italiassa ja vieraili Sisiliassa vuonna 1517._NEWLINE_Vuonna 1523 Paavi Klemens VII aiheutti Petrucci-suvun virkaan palautuksen ja heid\xc3\xa4n mukanaan Biringuccio pystyi palaamaan karkotuksestaan. Vuonna 1524 Biringucciolle my\xc3\xb6nnettiin yksinoikeus salpietarin valmistukseen kaikkialla Siennassa. T\xc3\xa4m\xc3\xa4 oli kuitenkin lyhytaikaista, sill\xc3\xa4 vuonna 1526 Sienalaiset kapinoivat j\xc3\xa4lleen ja karkottivat Petruccin suvun uudelleen. Suku yritti palata valtaan, mit\xc3\xa4 my\xc3\xb6s Biringuccio tuki, mutta se ep\xc3\xa4onnistui._NEWLINE_Vuonna 1530 Sienaan syntyi rauhallisempi vaihe ja Biringuccio palasi. H\xc3\xa4n oli kaupungin senaattori tammikuusta helmikuuhun 1531 ja osallistui useisiin projekteihin. Vuonna 1536 Rooman kirkko tarjosi h\xc3\xa4nelle ty\xc3\xb6t\xc3\xa4 ja h\xc3\xa4nest\xc3\xa4 tuli Paavi valimon johtaja ja sotarvikkeiden hoitaja._NEWLINE_Biringuccio kuoleman tarkkaa aikaa ja paikkaa ei tunneta, tiedet\xc3\xa4\xc3\xa4n vain vuonna 1539 p\xc3\xa4iv\xc3\xa4tyn dokumentin mainitsevan h\xc3\xa4nen kuolemansa.'